Максим Арышев Санкт-Петербургтегі терактіде қаза тапқан
"Максим Арышев Санкт-Петербургтегі терактіде қаза тапқан" | "https://abai.kz/post/50809"
TITLE: Максим Арышев Санкт-Петербургтегі терактіде қаза тапқан
URL: https://abai.kz/post/50809
META: "Максим Арышев Санкт-Петербургтегі терактіде қаза тапқан" | "https://abai.kz/post/50809"
DATE: 04.04.2017
AUTHOR(s): Абай-Ақпарат
TOTAL WORDS: 116
TEXT: Санкт-Петербургта хабарсыз кеткен, осы қалада оқитын қазақстандық студент Максим Арышев метрода болған жарылыстан қаза тапқан болып шықты деп хабарлады Қазақстан сыртқы істер министрлігі. Миинстрліктің Facebook-тегі парақшасында "Ресей тергеу комитетінің нақтыланған мәліметі бойынша, бұған дейін із-түзсіз жоғалған Қазақстан азаматы Максим Арышев Санкт-Петербургте 3 сәуірде болған теракт салдарынан қаза тапқанын хабарлаймыз" делінген. Арышевтің мәйіті Санкт-Петербургтегі ауруханалардың бірінде жатыр. Бүгін таңертең Санкт-Петербургке ұшып кеткен марқұмның ата-анасы теракт құрбандары арасынан ұлдарын таныған. Бұған дейін СІМ 3 сәуір күні Санкт-Петербургтегі Қазақстан консулдығына Алматыдан Максим Арышевтің туыстары телефон соғып, ұлдарымен теракт болған уақыттан бері байланыса алмай отырғанын айтқанын хабарлаған. СІМ мәліметінше, Арышев Санкт-Петербург мемлекеттік экономика университетінде үшінші курс студенті болған. Соңғы мәлімет бойынша, Санкт-Петербургтегі терактіден қаза тапқандар саны 14 адамға жетті. Абай-ақпарат
